દુઃખોનું ત્રીજું કારણ સભાશિક્ષક ૯: ૧૧માં જોવા મળે છે: “હું પાછો ફર્યો તો પૃથ્વી પર મેં એવું જોયું કે શરતમાં વેગવાનની અને યુદ્ધમાં બળવાનની જીત થતી નથી, તેમ જ વળી બુદ્ધિમાનને રોટલી મળતી નથી, ને વળી સમજણાને દ્રવ્ય પણ મળતું નથી, તેમ જ ચતુર પુરુષો પર રહેમનજર હોતી નથી, પણ [અણધાર્યા બનાવો દરેકને અસર કરે છે NW]. ” હા, અમુક સમયે, લોકોએ ધાર્યું ન હોય એવી કોઈ આફતના ભોગ બને છે. ભલે આપણે ગમે તેટલા તંદુરસ્ત હોઈએ, દુઃખ અને મરણ તો આપણા પર ગમે ત્યારે આવી પડે છે. દાખલા તરીકે, ઈસુના સમયમાં યરૂશાલેમનો બુરજ તૂટી પડ્યો અને ૧૮ લોકો મરી ગયા. ઈસુએ બતાવ્યું કે પરમેશ્વર તેઓના પાપની સજા કરી રહ્યા ન હતા.